**ΑΝΑΚΟΙΝΩΣΗ ΤΗΣ ΣΙΔΗΡΕΜΠΟΡΙΚΗΣ ΜΑΚΕΔΟΝΙΑΣ – ΣΙΔΜΑ Α.Ε.**

**Αθήνα, 29 Ιανουαρίου 2016**

Η Εταιρία **«Σιδηρεμπορική Μακεδονίας ΣΙΔΜΑ Α.Ε.»** ανακοινώνει ότι την 05/02/2016 θα αρχίσει η διαπραγμάτευση των 186.667 νέων κοινών ονομαστικών μετοχών της στο Χρηματιστήριο Αθηνών, που προέκυψαν από την αύξηση του μετοχικού της κεφαλαίου λόγω συγχώνευσης της **«Σιδηρεμπορική Μακεδονίας ΣΙΔΜΑ Α.Ε.»**  με απορρόφηση της θυγατρικής κατά 94% εταιρίας **«ΠΑΝΕΛΚΟ Α.Ε.»**, της οποίας το Σχέδιο Σύμβασης Συγχώνευσης εγκρίθηκε στις 14.10.2015 από το Δ.Σ. της **«Σιδηρεμπορική Μακεδονίας ΣΙΔΜΑ Α.Ε.»**  και κατόπιν εγκρίθηκε με απόλυτη πλειοψηφία από τους μέτοχους της **«Σιδηρεμπορική Μακεδονίας ΣΙΔΜΑ Α.Ε.»** κατά την διεξαγωγή της Έκτακτης Γενικής Συνέλευσης στις 23.11.2015 κι ομοίως εγκρίθηκε κατά την Έκτακτη Γενική Συνέλευση της **«ΠΑΝΕΛΚΟ Α.Ε.»** στις 26.11.2015. Από 02.02.2016 οι μετοχές της **«Σιδηρεμπορική Μακεδονίας ΣΙΔΜΑ Α.Ε.»**  θα είναι διαπραγματεύσιμες στο Χρηματιστήριο Αθηνών χωρίς το δικαίωμα συμμετοχής στην εν λόγω αύξηση. Από την ίδια ημερομηνία, η τιμή εκκίνησης των μετοχών της εταιρίας στο Χ.Α. θα διαμορφωθεί σύμφωνα με τον Κανονισμό του Χρηματιστηρίου Αθηνών σε συνδυασμό με την υπ΄αριθ.26 απόφαση του Δ.Σ. του Χ.Α., όπως ισχύει.

Υπενθυμίζεται ότι, δικαιούχοι των νέων μετοχών που προέκυψαν από τη συγχώνευση είναι οι Μέτοχοι που θα είναι εγγεγραμμένοι στα αρχεία του Σ.Α.Τ. της 03/02/2016 για την εισηγμένη εταιρία **«Σιδηρεμπορική Μακεδονίας ΣΙΔΜΑ Α.Ε.».**

Οι νέες μετοχές που προέκυψαν από τη συγχώνευση θα είναι πιστωμένες, βάσει της εγκριθείσας σχέσης ανταλλαγής, στις μερίδες και τους λογαριασμούς αξιών των Μετόχων στο Σύστημα Αϋλων Τίτλων (Σ.Α.Τ.)., κατά την ημερομηνία έναρξης διαπραγμάτευσης.

Σημειώνεται ότι η σχέση ανταλλαγής για τους μετόχους των συγχωνευόμενων εταιριών έχει ως ακολούθως: κάθε μέτοχος της απορροφώμενης εταιρίας **ΠΑΝΕΛΚΟ ΑΕ** θα ανταλλάσσει 5,47 μετοχές που κατέχει με 1 νέα Κοινή Ονομαστική μετοχή της **«Σιδηρεμπορική Μακεδονίας ΣΙΔΜΑ Α.Ε.»** (απορροφώσας), ονομαστικής αξίας **1,35** Ευρώ η κάθε μία. Επιπλέον, κάθε 1 παλαιά μετοχή της απορροφώσας θα ανταλλάσσεται με **1,0076187** μετοχές της εταιρείας **«Σιδηρεμπορική Μακεδονίας ΣΙΔΜΑ Α.Ε**. **».**

Μετά τη συγχώνευση, η οποία εγκρίθηκε από το Υπουργείο Ανάπτυξης με την υπ αριθμ. Πρωτ 136128/29-12-2015 απόφασή του, τροποποιήθηκε το άρθρο 5 του καταστατικού και το μετοχικό κεφάλαιο της **«Σιδηρεμπορική Μακεδονίας ΣΙΔΜΑ Α.Ε.»**  ανέρχεται πλέον σε 13.752.000,45 Euro και διαιρείται σε 10.186.667 Ευρώ Κοινές Ονομαστικές μετοχές, ονομαστικής αξίας 1,35 Ευρώ η καθεμία.

Το Δ.Σ. του ΧΑ κατά την συνεδρίασή του στις 29/01/2016 ενέκρινε την εισαγωγή προς διαπραγμάτευση στο ΧΑ των 186.667 νέων μετοχών.

Η συγχώνευση με απορρόφηση της **ΠΑΝΕΛΚΟ Α.Ε.** από την **ΣΙΔΗΡΕΜΠΟΡΙΚΗ ΜΑΚΕΔΟΝΙΑΣ ΣΙΔΜΑ Α.Ε.** υπάγεται στο άρθρο 4 παρ.2(α) του Ν.3401/05 και εξαιρείται από την υποχρέωση σύνταξης και έκδοσης Ενημερωτικού Δελτίου/Πληροφοριακού Εντύπου, καθώς οι νέες μετοχές αντιπροσωπεύουν το 1,86% του συνόλου των μετοχών της εταιρείας της ίδιας κατηγορίας, που έχουν ήδη εισαχθεί για διαπραγμάτευση στο Χρηματιστήριο Αθηνών.

Για περισσότερες πληροφορίες, οι κ.κ. Μέτοχοι μπορούν να απευθύνονται κατά τις εργάσιμες ημέρες και ώρες στο Τμήμα Εξυπηρέτησης των μετόχων της Εταιρίας (τηλ. 210-3498211 κα Όρκουλα Ιωάννα).

Χαλάνδρι 29/01/2016